Diari Oficial de la Generalitat Valenciana


Sumari del DOGV 3133, del 01-12-1997 (1997/12882)

ORDRE de 20 de novembre de 1997, de la Conselleria d'Agricultura, Pesca i Alimentació, per la qual es modifica l'import global màxim de finançament, per a 1997, de les ajudes al desenvolupament del cooperativisme agrari valencià (DOGV núm. 2.986, de 07.05.97).
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3133

Data del DOGV
:   01-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12921


Data del document
:   20-11-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

3945 ORDRE de 20 de novembre de 1997, de la Conselleria d'Agricultura, Pesca i Alimentació, per la qual es modifica l'import global màxim de finançament, per a 1997, de les ajudes al desenvolupament del cooperativisme agrari valencià (DOGV núm. 2.986, de 07.05.97). [97/A12020]
  
En l'Ordre de 21 d'abril de 1997, de la Conselleria d'Agricultura, Pesca i Alimentació (DOGV núm. 2.986, de 07.05.97), es van publicar els imports globals màxims de finançament, per a 1997, de subvencions gestionades per la Direcció General d'Indústria, Cooperativisme i Relacions Agràries, amb bases reguladores en vigor, del programa 714.40.
  
En vista del nombre de sol·licituds que es van quedar pendents de resolució per falta de dotació pressupostària, es va realitzar la modificació de crèdits corresponent, per la qual s'incrementava els inicialment establits en les ordres esmentades.
  
D'acord amb l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, on s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina.
  
Per les raons exposades, en ús de les funcions que se m'atribueixen en l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
Es modifiquen els imports globals màxims que, a càrrec de determinades línies de subvenció del programa 714.40, s'estableixen en l'article 1 de l'Ordre de 21 d'abril, de la Conselleria d'Agricultura, Pesca i Alimentació, en els termes següents:
  
- Ordre de 21 d'abril de 1997, de la Conselleria d'Agricultura, Pesca i Alimentació, per la qual es regulen les ajudes al desenvolupament del cooperativisme agrari valencià (DOGV núm. 2.986, de 07.05.97).
  
- Línia pressupostària 702/000/97, codi comptable 1.366, amb un crèdit de 687.680.664 pessetes.
  
- Línia pressupostària 406/000/97, codi comptable 1672, import de 77.235.492 pessetes.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 de novembre de 1997
  
La consellera d'Agricultura, Pesca i Alimentació,